Република Србија

ОПШТИНA ПРИЈЕПОЉЕ

Трг Братства и јединства бр. 1

П р и ј е п о љ е

Број: 403-330/23-2-3

Датум: 19.10.2023.године

На основу члана 44. Закона о црквама и верским заједницама („Сл.гласник РС“, бр. 36/2006), члана 9. Правилника о критеријумима и поступку доделе средстав црквама и верским заједницама ("Службени гласник општине Пријепоље" број 3/2018), Годишњег плана за финансирање програма доделе средстава црквама и верским заједницама из буџета oпштине Пријепоље у 2023. години број 403-330/23 од 28.02.2023.године и Јавног конкурса за суфинансирање/финансирање културних и научних установа и програма цркава и верских заједница број 403-330/23-2 од 31.03.2023.године, председник општине Пријепоље, доноси:

**ОДЛУКУ О СУФИНАНСИРАЊУ/ФИНАНСИРАЊУ КУЛТУРНИХ И НАУЧНИХ УСТАНОВА И ПРОГРАМА ЦРКАВА И ВЕРСКИХ ЗАЈЕДНИЦА**

1. Средства у укупном износу од 500.000,00 динара, намењена за суфинансирање/финансирање културних и научних установа и програма цркава и верских заједница распоређују се за реализацију следћих програма:

|  |  |  |
| --- | --- | --- |
| ***Назив подносиоца програма*** | ***Назив програма*** | ***Износ средстава која се додељују***  ***( у динарима)*** |
| Српска православна црква- Епархија Милешевска | Одржавање Светосавске и Видовданске академије | 250.000,00 |
| Исламска заједница Србије, Мешихат ИЗ-е Санџака, одбор Меџилиса Пријепоље | Едукација омладине по џематима (предавања, штампање одговарајуће литературе) на тему „Савремени изазови у модерном друштву“ | 125.000,00 |
| Мешихат исламске заједнице у Србији, Меџлис Исламске заједнице Пријепоље | Међународна научна конференција | 125.000,00 |

1. Одобрена средства су наменска средства и могу да се користе искључиво за реализацију одобреног програма у складу са Правилником о критеријумима и поступку доделе средстава црквама и верским заједницама ("Службени гласник општине Пријепоље" број 3/2018) и Уговором о финансирању програма из буџета општине Пријепоље за 2023. годину.
2. Корисници средстава су дужни да у року од 5 дана од дана објављивања ове Одлуке доставе коригован буџет програма, у складу са одобреним средствима.
3. На основу ове Одлуке, након кориговања буџета програма,председник општине ће закључити уговоре о финансирању/суфинансирању програма са корисницима средстава.
4. Одлука се објављује на званичној интернет страници општине Пријепоље.

**О б р а з л о ж е њ е**

На основу Годишњег плана за финансирање програма доделе средстава црквама и верским заједницама из буџета oпштине Пријепоље у 2023. години број 403-330/23 од 28.02.2023.године планирани износ средстава за финасирање/ суфинасирање програма цркава и верских заједница - културних и научних установа и програма цркава и верских заједница - износи 500.000,00 динара.

Јавни конкурс за суфинансирање /финансирање културних и научних установа и програма цркава и верских заједница, објављен дана 31.03.2023.године.

Рангирање и вредновање програма је извршила Комисија за спровођење конкурса, образована Решењем број 403-478/23 од 06.03.2023.године,на основу следећих критеријума:

1. значај програма за културу, уметност, историју и сл. и

1. буџет програма – да ли буџет програма одражава стварне трошкове предложених активности ( да ли су трошкови реални, практични и да ли је однос између процењених трошкова и очекиваних резултата задовољавајући ), да ли је адекватан однос између административних и програмских трошкова, колика је вероватноћа да се планираним средствима постигну предвиђени резултати.

На основу листе вредновања и рангирања пријава за суфинансирању/финансирању културних и научних установа и програма цркава и верских заједница, број 403-330/23-2-2 од 05.10.2023. године:

* Подносилац програма: Српска православна црква, Милешевска епархија, Назив програма: „Одржавање Светосавске и Видовданске академије“, на основу листе рангирања и бодовања добио је 90 бодова и предложено је финансирање програма са буџетских средстава у износу од 250.000,00 динара;
* Подносилац програма: Исламска заједница Србије, Мешихат ИЗ Санџака, Одбор Меџлиса Пријепоље; Назив програма: „Едукација омладине по џематима (предавања, штампање одговарајуће литературе) на тему „Савремени изазови у модерном друштву“, на основу листе рангирања и бодовања добио је 65 бодова и предложено је финансирање програма са буџетских средстава у износу од 125.000,00 динара
* Подносилац програма: Мешихат исламске заједнице у Србији, Меџлис Исламске заједнице Пријепоље; Назив програма: „Међународна научна конференција “, на основу листе рангирања и бодовања добио је 65 бодова и предложено је финансирање програма у износу од 125.000,00 динара буџетских средстава.

Учесници конкурса су имали право приговора у року од 8 дана од дана објављивања листе.

На листу рангирања и вредновања није достављен ни један приговор.

Одлуку о избору/финансирању програма председник општине доноси у року од 30 дана од дана истека рока за подношење приговора, на основу предлога комисије.

Одлука о избору програма објављује се на званичној интернет страни општине Пријепоље .

Пре потписивања уговора, корисник средстава има обавезу да у року од 5 дана од дана објављивања одлуке о финансирању програма од јавног интереса која реализују цркве и верске организације достави коригован буџет програма у складу са одобреним средствима.

На основу Одлукe о избору програма и након кориговања буџета програма председник општине закључује појединачне уговоре о финасирању програма која реализују цркве и верске организације у року од 15 дана од дана доношења одлуке.

Цркве и верске организације којима су одобрена средства и закључени уговори су дужни да омогуће праћење реализације програма.

Цркве и верске организације достављаjу периодичне и завршне наративне и финансијске извештаје у роковима и на начин предвиђен уговором о суфинансирању/финансирању програма.

**П Р Е Д С Е Д Н И К**

\_\_\_\_\_\_\_\_\_\_\_\_\_\_\_\_\_

Драго Попадић